Jakub Nowak

Jakub Nowak ( Jacob Noack; * 3. awgusta 1821 we Wotrowje, † 20. junija 1875 w Radworju) bě serbski katolski farar a kulturny prócowar.

Narodźi so jako syn Wotrowskeho bura Mikławša Nowaka a jeho mandźelskeje MadleńkiKřćeńska kniha Wotrowskeje wosady, zapisk 10/1821 a běše wot 1834 do 1846 chowanc Serbskeho seminara w Praze, hdźež wopytowaše němskorěčny Małostronski gymnazij (1834–42) před tym zo studowaše wot 1842 do 1846 filozofiju a teologiju.

Po nawróće do Łužicy skutkowaše wot 1846 do 1858 při Budyskej Serbskej cyrkwi, a to do 1855 jako druhi a potom jako prěni kapłan a wobstaraćel božich słužbow w Zdźěri. Wot 1858 hač do swojeje smjerće w lěće 1875 bě z fararjom w Radworju.

W rewoluciskej dobje lětow 1848/49 wozjewi w Jutnitžce rjad politiskich powěsćow a namołwješe k hajenju serbšćiny. Nimo kapłanskeho dźěła skutkowaše wot 1854 do 1858 jako wučer serbšćiny na Katolskim wučerskim seminarje w Budyšinje.

Nowak bě wot 1847 čłon Maćicy Serbskeje a wot 1850 do 1858 sobustaw jeje wuběrka. Tohorunja bě z čłonom Budyskeje Bjesady a Towarstwa swj. Cyrila a Metoda.

 Spisy 
 Hłós do Serbow. Jutnitžka 1, 2, 18. nowembra 1848

 Žórło 

Kategorija:Rodź. 1821
Kategorija:Zemr. 1875
Kategorija:Serb
Kategorija:Muž
Kategorija:Romsko-katolski farar
Kategorija:Wučer
Kategorija:Awtor
Kategorija:Maćicar
Kategorija:Wosoba (Wotrow)
Kategorija:Wosoba (Praha)
Kategorija:Wosoba (Budyšin)
Kategorija:Wosoba (Radwor)
Kategorija:Chowanc Serbskeho seminara